open-index/open-wikipedia-markdown huggingface dataset:
Αναστάσιος Γούδας

Ο **Αναστάσιος Γούδας** (1816 - 1882) ήταν Έλληνας συγγραφέας του 19ου αιώνα.

## Βιογραφικά στοιχεία
Γεννήθηκε το 1816 στο Γραμμένο Ιωαννίνων. Σε νεαρή ηλικία παρέδιδε μαθήματα σε μικρά παιδιά στην ιδιαίτερη πατρίδα του. Όταν ήρθε στην Αθήνα για σπουδές, φαίνεται να αμφιταλαντεύθηκε ανάμεσα στη φιλολογία και την ιατρική, όμως η τελευταία αυτή υπερίσχυσε στην κρίση του και έτσι έγινε ιατρός, ο πρώτος, μάλιστα, που έλαβε διδακτορικό δίπλωμα από την Ιατρική Σχολή. Ήταν ο πρώτος κατά χρονική σειρά φοιτητής και ο πρώτος που αποφοίτησε με διδακτορικό πτυχίο του Εθνικού Πανεπιστημίου, και μάλιστα με βαθμό άριστα. Μετεκπαιδεύθηκε αργότερα, το 1850, στη Γαλλία. Αναμίχθηκε στις αντιοθωνικές κινήσεις προς το τέλος της πρώτης Δυναστείας, φυλακίσθηκε έναν ολόκληρο χρόνο, διέφυγε στο εξωτερικό, συνέγραψε πολιτικά φυλλάδια και πριν και ύστερα από τη μεταπολίτευση. Αποπειράθηκε να πολιτευθεί, αλλά απέτυχε στις εκλογές. Τότε ξεκινάει τη μεγάλη του συγγραφική προσπάθεια, με τη σύνταξη των *Παραλλήλων Βίων*.,

Απεβίωσε και ενταφιάστηκε στην Αθήνα τον Φεβρουάριο του 1882.

## Συγγραφικό του έργο
Ασχολήθηκε με πολλές και κάθε είδους συγγραφές, οι οποίες μεταφράστηκαν σε πολλές ξένες γλώσσες. Πέρα από τα ιατρικά συγγράμματα που εξέδωσε, το σημαντικότερο ίσως έργο του ήταν οι «Παράλληλοι Βίοι», το οποίο έθεσε την πολύτιμη βάση της νεώτερης ιστορίας.
* 
* 
* 
* 
* 
* 

## Παραπομπές


## Πηγές
* 
* Κωνσταντίνος Δημαράς, «Βίοι Παράλληλοι», στο: Κ.Θ.Δημαράς, *Σύμμικτα*, Α΄, *Από την παιδεία στη λογοτεχνία*, επιμ. Αλέξης Πολίτης, Σπουδαστήριο Νέου Ελληνισμού, Αθήνα, 2000, σελ. 184-186 http://www.snhell.gr/archive/content.asp?id=3810&author_id=3&page=1

Κατηγορία:Έλληνες ιατροί του 19ου αιώνα
Κατηγορία:Έλληνες συγγραφείς του 19ου αιώνα
Γεώργιος Γρηγοριάδης

Ο **Γεώργιος Γρηγοριάδης** (1795 - 1858) ήταν Έλληνας αγωνιστής του 1821, και πολιτικός της νεοσύστατης Ελλάδας.

## Βιογραφία
Γεννήθηκε στην Κυπαρισσία το 1795, γιος του Γρηγορίου Γρηγοριάδη και της Αδαμαντίας το γένος Παπαθεοδώρου. Αδελφός του ήταν ο Αθανάσιος. Πήρε μέρος στην Ελληνική επανάσταση από την αρχή μέχρι το τέλος. Στα χρόνια των εμφυλίων διενέξεων μέχρι και μετά τον θάνατο του Καποδίστρια συμμετείχε παντού στις ενέργειες του αδελφού του.

Διετέλεσε πληρεξούσιος σε δύο συνελεύσεις, το 1822 και το 1823. Απεβίωσε στην Κυπαρισσία το 1858.

## Παραπομπές


## Πηγές
* 

Κατηγορία:Αγωνιστές του 1821
Κατηγορία:Έλληνες πληρεξούσιοι
Σπυρίδων Θ. Μαρκεζίνης

Ο **Σπυρίδων Μαρκεζίνης** ήταν Έλληνας πολιτικός της νεοσύστατης Ελλάδας.

## Βιογραφικά στοιχεία
Γεννήθηκε στη Θήρα από τη σημαντική οικογένεια των Μαρκεζίνηδων. Πατέρας του ήταν ο Θωμάς Μαρκεζίνης, πληρεξούσιος της επαρχίας Θήρας στην Εθνική Συνέλευση του 1843 στην Αθήνα.

Ο Σπυρίδων μετά τα πρώτα του γράμματα επιδόθηκε στην εμπορική ναυτιλία και αναδείχτηκε γρήγορα από τους πιο πετυχημένους εμπόρους. Συνδέθηκε δια γάμου με την οικογένεια Νομικού και εγκαταστάθηκε στη Θήρα.

Εκλέχτηκε Βουλευτής Θήρας το 1860 και 1861, πληρεξούσιος της Εθνικής Συνέλευσης το 1862 και βουλευτής το 1882.

Απεβίωσε στη Θήρα στις 22 Ιανουαρίου 1882.

Γιος του ήταν ο Βασίλειος Σ. Μαρκεζίνης.

## Παραπομπές


## Πηγές
* 

Κατηγορία:Έλληνες επιχειρηματίες
Κατηγορία:Βουλευτές Κυκλάδων
Κατηγορία:Έλληνες πληρεξούσιοι
Σπυριδων
Γεώργιος Τυπάλδος

Ο **Γεώργιος Τυπάλδος Ιακωβάτος** (1813 ή 1814 - 1882) ήταν Έλληνας βουλευτής του 19ου αιώνα.
## Βιογραφικά στοιχεία
Γεννήθηκε στο Ληξούρι της Κεφαλλονιάς το 1814 από οικογένεια πατριωτική. Παππούς του ήταν ο άρχοντας Άγγελος Τυπάλδος, που κατακρεουργήθηκε από τον όχλο του Ληξουρίου το 1797 κατά την αποχώρησή των Βενετών από την Κεφαλλονιά. Το προσεπώνυμο «Ιακωβάτος» (ιταλ. «Giacobbato») είναι διακριτικό της οικογένειας από πολλές γενεές που ανέρχεται σε κάποιον Ιάκωβο Τυπάλδο, πρόγονο της οικογένειας.

Νεότατος πήγε στο Πανεπιστήμιο της Κέρκυρας. Σπούδασε νομική και αποφοίτησε με διδακτορικό πτυχίο. Εν συνεχεία πήγε στην Πίζα της Ιταλίας, όπου εκ νέου αναγορεύτηκε διδάκτωρ. Στο Παρίσι παρακολούθησε διάφορα μαθήματα νομικής και πολιτικής οικονομίας. Από εκεί επέστρεψε στην Κεφαλλονιά και ακολούθησε αρχικά το επάγγελμα του δικηγόρου.

Έλαβε μέρος στην Β' Εθνική Συνέλευση της Αθήνας και έγινε βουλευτής των Επτανήσων και της Αθήνας. Εκλέχθηκε και στις βουλευτικές εκλογές του 1865 ως βουλευτής Κεφαλληνίας.

Ο Ιακωβάτος υπήρξε πρωτεργάτης της ιδέας μίας ελληνοτουρκικής συνομοσπονδίας καὶ γνωστός για τη δήλωσή του ότι από καταβολής κόσμου στην ἱστορία της Ανατολικής Μεσογείου "όπου ο Τούρκος βάζει το πόδι του, εκεί βρίσκεται η Ρωμηοσύνη".
## Συγγραφικό έργο
Ο Γεώργιος Τυπάλδος-Ιακωβάτος είχε συντάξει μια ιστορία της Ιονίου Ακαδημίας στα 1837 αλλά είχε μείνει ανέκδοτη.

## Υποσημειώσεις


## Πηγές
* Γεώργιος Μεταλληνός, *Πολιτικὴ καὶ Θεολογία: Ἰδεολογία καὶ πράξη τοῦ ῥιζοσπάστη πολιτικοῦ Γεωργίου Τυπάλδου-Ἰακωβάτου, 1813-1882*, Κατερίνη, Τέρτιος, 1990. (Βασική πηγή. Βιβλίο βασισμένο στο ανέκδοτο αρχείο του Ιακωβάτου)
* Δημήτρης Κιτσίκης, *Ἱστορία τῆς Ὀθωμανικῆς Αὐτοκρατορίας, 1280-1924*, Βιβλιοπωλείον της Εστίας, 4η έκδοση, 2003, ISBN 960-05-0696-5.
* Γεώργιος Τυπάλδος Ιακωβάτος Βιογραφικά στοιχεία από το Ινστιτούτο Νεοελληνικών Ερευνών]
* 
*Κωνσταντίνος Δημαράς, «Γεωργαντάρας», στο: Κ.Θ.Δημαράς, Σύμμικτα Α' Από την παιδεία στην λογοτεχνία, (επιμ.Αλέξης Πολίτης), Σπουδαστήριο Νέου Ελληνισμού, Αθήνα, 2000, σελ.177-179

Κατηγορία:Βουλευτές της Ιονίου Βουλής
Κατηγορία:Έλληνες πληρεξούσιοι
Φιλολογική Εταιρεία Βουκουρεστίου

Η **Φιλολογική Εταιρεία Βουκουρεστίου** ή **Ελληνοδακική Φιλολογική Εταιρεία** ή **Γραικοδακική** ή απλώς **Φιλολογική Εταιρεία** ήταν φιλολογική οργάνωση που δημιουργήθηκε το 1811 στο Βουκουρέστι, ένα σημαντικό κέντρο των Νεοελληνικών Γραμμάτων.

Την Φιλολογική Εταιρεία ίδρυσε ο μητροπολίτης Ιγνάτιος Ουγγροβλαχίας στις 7 Ιουλίου 1810.Πρωταρχικός σκοπός της Εταιρείας  ήταν να συνεισφέρει στην ευόδωση των στόχων του ελληνικού «Λυκείου» το οποίο είχε ιδρύσει ο  Σερμπάν Καντακουζηνός το 1679 και είχε αναλάβει υπό την προστασία του ο μητροπολίτης Ιγνάτιος. Η πρώτη συνέλευσή της έγινε στις 22 Ιουλίου.  Την Εταιρεία συνέθεσαν ιερωμένοι, ευγενείς, γιατροί, δάσκαλοι, αλλά και πραματευτές. Μέλη της ήταν ο Νικόλαος Πίκκολος, ο Δημήτριος και ο Μιχαήλ Γ. Σχινάς, ο Κωνσταντίνος  Καρακάσης,  ο Σιλβέστρος  Φιλίτης, ο Αθανάσιος Ιωάννου Βογορίδης και πολλοί άλλοι. Στα αντεπιστέλλοντα μέλη αναφέρονται ο Αδαμάντιος Κοραής στο Παρίσι, ο Άνθιμος Γαζής, στη Βιέννη, ο Σπυρίδων Βλαντής στη Βενετία και άλλοι, γεγονός που αποτελεί σαφή εκδήλωση του εύρους του κοινωνικού ενδιαφέροντος που γεννά η εκπαιδευτική αναγέννηση της περιόδου.

Με τη βοήθεια μελών της Εταιρείας εκδόθηκε το περιοδικό Ερμής ο Λόγιος, την επιμέλεια του οποίου με υπόδειξη του Κοραή η Εταιρεία ανέθεσε στον Άνθιμο Γαζή. Ο Άνθιμος Γαζής διατήρησε την επιμέλεια του περιοδικού μέχρι το 1814, ενώ το περιοδικό συνέχισε να κυκλοφορεί μέχρι το 1821.

Οι πρώτοι πρόεδροι της Φιλολογικής εταιρείας ήταν ο κυβερνήτης Γρηγόριος Μπραγκοβάνος (Γκριγκόρε Μπρανκοβεάνου), μαθητής του Νεόφυτου Δούκα και ο μέγας Λογοθέτης Γεώργιος Σλατινιάνος (Σλατινιάν), ελληνομαθής βλάχικης εθνότητας. Ο κανονισμός της Εταιρείας δεν μας σώθηκε.
Κύριο έργο των μελών ήταν συγγραφή επιστημονικών και εκπαιδευτικών βιβλίων, η μετάφραση στη νεοελληνική και την βλάχικη γλώσσα έργων της αρχαίας ελληνικής και ξένης φιλολογίας και η έκδοσή τους.
Ο Ιγνάτιος έθεσε την Εταιρεία, τόσο για πολιτικούς όσο και για οικονομικούς λόγους,  υπό την προστασία του τσάρου Αλέξανδρου και της μητέρας του, προς τιμήν των οποίων γράφτηκαν επιγράμματα στη μεγάλη αίθουσα του Λυκείου του Βουκουρεστίου, συνταγμένα από τον Αθανάσιο Βογορίδη

## Αναφορές


Κατηγορία:Φιλολογία
Κατηγορία:Βουκουρέστι
Κατηγορία:Νεοελληνικός διαφωτισμός
Επαρχία Κάτω Νευροκοπίου

Η **Επαρχία Κάτω Νευροκοπίου** ήταν μiα από τις δύο επαρχίες του Νομού Δράμας και μία από τις τελευταίες επαρχίες που δημιουργήθηκαν στην Ελλάδα. Δημιουργήθηκε το 1994 περιλαμβάνοντας τον τότε Δήμο Κάτω Νευροκοπίου καθώς και τις Κοινότητες Μικροκλεισούρα, Ποταμοί, Μικρομηλιά, Αχλαδιά, Παγονέρι, Λευκόγεια, Εξοχή, Χρυσοκέφαλος, Δασωτό, Περιθώρι, Κάτω Βροντού, Κατάφυτο, Βαθύτοπος, Οχυρό, Γρανίτης και Βώλακας του Νομού Δράμας. Η επαρχία διατηρήθηκε μέχρι το 1997 οπότε αντικαταστάθηκε από τον δήμο Κάτω Νευροκοπίου που δημιουργήθηκε με το σχέδιο Καποδίστριας.

## Διοικητικές μεταβολές

## Πηγές

## Παραπομπές


Κατηγορία:Περιφερειακή ενότητα Δράμας
Κατω Νευροκοπιου
Σκελετός

Στη βιολογία, **σκελετός** ονομαζεται μία σκληρή, άκαμπτη κατασκευή η οποία προσφέρει στήριξη και προστασία στον άνθρωπο και σε άλλα ζώα, ειδικότερα στα μέλη του φύλου Χορδωτά. Στα ασπόνδυλα εξωσκελετός ονομάζεται το εξωτερικό, σκληρό κάλυμμα που προστατεύει τους ευαίσθητους ιστούς και τα όργανα του οργανισμού. Σε πολλές περιπτώσεις ο εξωσκελετός εξελίσσεται παράλληλα με την ανάπτυξη του οργανισμού. Οι ενδοσκελετοί, που υπάρχουν κυρίως στους σπονδυλωτούς οργανισμούς, είναι εσωτερικοί σκελετοί που στηρίζουν τους μυς, βοηθούν στην κίνηση, και πολλές φορές περιέχουν μυελό των οστών, που παράγει αιμοσφαίρια. 

Ο μέσος ανθρώπινος σκελετός ενός ενήλικα έχει περίπου 206 οστά. Τα οστά αυτά δημιουργούν αρθρώσεις που συνδέουν τα διάφορα κόκαλα μεταξύ τους.

## Εξωτερικοί σύνδεσμοι

Κατηγορία:Σκελετικό σύστημα
Εμμανουήλ Μανιτάκης

Ο **Εμμανουήλ Μανιτάκης** (1809 - 1883) ήταν Έλληνας αγωνιστής του 1821 και μετέπειτα στρατιωτικός αξιωματικός, υπό τον βαθμό του συνταγματάρχη, του 19ου αιώνα.

## Βιογραφικά στοιχεία
Γεννήθηκε στην Κυδωνία της Κρήτης το 1809. Θείος του ήταν ο βαθύπλουτος Εμμανουήλ Καλλέργης που ζούσε στη Ρωσία και ανέλαβε τον Μανιτάκη από παιδί. Στο περιβάλλον αυτό ο Μανιτάκης έλαβε άριστη παιδεία. Μετά τις εγκυκλοπαιδικές του σπουδές στο Παρίσι εντάχτηκε στη Στρατιωτική Σχολή του Μετς, από την οποία αποφοίτησε στα μηχανικά. 

Επέστρεψε στην Ελλάδα και κατατάχτηκε στο μηχανικό σώμα με βαθμό ανθυπολοχαγού, και προάχθηκε στη διάρκεια της υπηρεσίας του μέχρι τον βαθμό του Συνταγματάρχη. 

Απεβίωσε στην Αθήνα στις 4 Μαΐου 1883.
## Πηγές
* 

Κατηγορία:Έλληνες αξιωματικοί του μηχανικού
Αριστείδης Οικονόμος

Ο **Αριστείδης Οικονόμος ή Οικονόμου** (Καλάβρυτα 1835 - Αθήνα 1890) ήταν Έλληνας νομικός, οικονομολόγος και πολιτικός του 19ου αιώνα.
## Βιογραφικά στοιχεία
Γεννήθηκε στα Καλάβρυτα το 1835. Ήλθε στην Αθήνα όπου τέλειωσε το Γυμνάσιο και σπούδασε νομικά στο Πανεπιστήμιο Αθηνών όπου αποφοίτησε το 1857.Εργάστηκε δικαστικός στην Πάτρα ενώ ως αντιοθωνικός μετείχε στα γεγονότα του Οκτωβρίου του 1862. Έπειτα διορίσθηκε ανακριτής στην Ερμούπολη όπου κατά την παραμονή του εκεί συνδέθηκε με φιλία με τον Χριστόδουλο Ευαγγελίδη. Εξάσκησε το επάγγελμα του δικαστή έως το 1878 κι έπειτα δίδαξε στο Πανεπιστήμιο Αθηνών πολιτική οικονομία . Διετέλεσε πρωτοδίκης, πρόεδρος πρωτοδικών, εφέτης και Εισαγγελέας εφετών. Εξέδωσε το περιοδικό περιοδικό *Οικονομική Επιθεώρησις* από το 1873 έως το 1890 και το περιοδικό *Εφημερίς των Φυλακών*, επίσης και δύο εφημερίδες *Νέαι Ιδέαι* και *Υπερασπιστής του Λαού*.

Πολιτεύτηκε και εκλέχτηκε ανεξάρτητος βουλευτής Καλαβρύτων στις εκλογές του 1879 και 1885 ως βουλευτής Αττικής..

Απεβίωσε στην Αθήνα το 1890, παντρεύτηκε αδελφή του Δ. Βικέλα και γιος του ήταν ο Αλέξανδρος Οικονόμος.
## Πολιτική και κοινωνική φιλοσοφία του Αριστείδη Οικονόμου
Ασχολούμενος με την πολιτική οικονομία είναι οπαδός του φιλελευθερισμού. Εισάγει και καλλιεργεί το συνεταιριστικό πνεύμα, φροντίζει για την ανομόρφωση του κλήρου και συγκρούεται με την επίσημη εκκλησία. Πιστεύει στην αξία της λαϊκής κυριαρχίας, ενεργεί προς την κατεύθυνση της οργάνωσης της εργατικής τάξης, καθιερώνει μεθοδικά το θεσμό της απεργίας. Υπερασπίζεται τον Τρικούπη και αργότερα τον Κλεάνθη Τριαντάφυλλο, οι οποίοι είχαν καταδιωχθεί για εξύβριση βασιλικών προσώπων.
## Πηγές
* Αριστείδης Οικονόμος Βιογραφικά στοιχεία από το Ινστιτούτο Νεοελληνικών Ερευνών
* 
*Κωνσταντίνος Δημαράς, «Ένας πρωτοπόρος», στο: Κ.Θ.Δημαράς, Σύμμικτα Α' Από την παιδεία στην λογοτεχνία, (επιμ.Αλέξης Πολίτης), Σπουδαστήριο Νέου Ελληνισμού, Αθήνα, 2000, σελ.212-215

## Παραπομπές


Κατηγορία:Έλληνες δικαστικοί
Κατηγορία:Βουλευτές Καλαβρύτων
Κλεάνθης Τριαντάφυλλος

Ο **Κλεάνθης Τριαντάφυλλος** (1850 - 25 Μαΐου 1889) ήταν Έλληνας σατιρικός ποιητής και δημοσιογράφος του 19ου αιώνα.
## Βιογραφικά στοιχεία
Γεννήθηκε στην Απολλωνία της Σίφνου το 1850. Σπούδασε δάσκαλος, όπως ο πατέρας του, και διορίστηκε στην Άνδρο. Εκεί έμαθε γαλλικά και μετέφρασε γαλλικά ποιήματα, όπως την *Απελπισία* του Λαμαρτίνου. Στη συνέχεια πήγε στην Κωνσταντινούπολη, όπου συνεργάστηκε με τα έντυπα *[[Νεολόγος]]*, *Κουδουνάτος*, *Σάλπιγξ* και *Διογένης*. Εκεί εξέδωσε και μια ποιητική συλλογή ανώνυμα. Εξαιτίας του καυστικού του ύφους διώχθηκε από τις οθωμανικές αρχές και κατέφυγε στην Αθήνα. Το 1878 μαζί με τον Βλάση Γαβριηλίδη ίδρυσε το προοδευτικό πολιτικό και σατιρικό περιοδικό ''Ραμπαγάς'', από την ομώνυμη κωμωδία του Βικτοριέν Σαρντού, που τότε είχε μεταφραστεί από τον Ιωάννη Καμπούρογλου, αλλά είχε απαγορευτεί από την κυβέρνηση Κουμουνδούρου. Από το όνομα του περιοδικού ο Κλεάνθης Τριαντάφυλλος έγινε γνωστός με το ψευδώνυμο "Ραμπαγάς".

Το περιοδικό προκάλεσε αντιδράσεις και οδήγησε σε φυλάκιση των εκδοτών του. Συνέχισε την έκδοση του, όμως, και μετά την αποχώρηση του Γαβριηλίδη, το 1880. Το 1881 έπεσε θύμα δολοφονικής απόπειρας. Μετά από οκτάμηνη διακοπή, λόγω οικονομικών προβλημάτων, το 1887 συνέχισε την έκδοση του Ραμπαγά σε συνεργασία με τον Ρόκκο Χοϊδά. Ο Χοϊδάς δημοσίευσε δύο άρθρα που θεωρήθηκαν υβριστικά για τον βασιλιά και γι' αυτό φυλακίστηκαν και οι δύο. Αποφυλακίστηκε μετά από έξι μήνες και στις 25 Μαΐου 1889 ο Τριαντάφυλλος αυτοκτόνησε. Τα τελευταία χρόνια της ζωής του υπέφερε από σοβαρή ψυχική διαταραχή.

## Έργο
Με τον *Ραμπαγά* συνεργάστηκαν ποιητές, όπως ο Κωστής Παλαμάς, ο Γεώργιος Δροσίνης και ο Νίκος Καμπάς, και έτσι το περιοδικό αποτέλεσε πρόδρομο για τη Νέα Αθηναϊκή Σχολή. Η συμβολή του Κλεάνθη Τριαντάφυλλου στη λογοτεχνία βρίσκεται στα σατιρικά ποιήματα που δημοσίευσε στο περιοδικό του, καθώς και στις μεταφράσεις ποιημάτων του Βερανζέρου.

## Παραπομπές


## Πηγές

* Τριαντάφυλλος Κλεάνθης Βιογραφικά στοιχεία από το Ινστιτούτο Νεοελληνικών Ερευνών
* Βιογραφία  από το Εθνικό Κέντρο Βιβλίου
* 

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες δημοσιογράφοι του 19ου αιώνα
Κατηγορία:Αυτόχειρες καλλιτέχνες
Ιωάννης Σκυλίσσης

Ο **Ιωάννης Σκυλίσσης** (1819 - 1890) ήταν Έλληνας λογοτέχνης και εκδότης του 19ου αιώνα.

## Βιογραφικά στοιχεία
Γεννήθηκε στη Σμύρνη το 1819, όπου οι γονείς του είχαν καταφύγει από τη Χίο. Έλαβε επιμελή εκπαίδευση, την οποία συμπλήρωσε στην Ευαγγελική Σχολή της Σμύρνης. 

Άρχισε να εργάζεται ως δημοσιογράφος στη Σμύρνη, και αρχικά έγινε συντάκτης της «Μνημοσύνης», της «Αμάλθειας», και του «Άργου». Το έτος 1849 ίδρυσε τη δική του «Εφημερίδα της Σμύρνης» με πολιτικό και φιλολογικό περιεχόμενο. Ίδρυσε επίσης την εφημερίδα «Ημέρα» στην Τεργέστη. 

Το 1887 μετακόμισε στο Παρίσι, όπου ίδρυσε τα «Μύρια Όσα», ένα εικονογραφημένο πολύ επιμελημένο περιοδικό, που συνέχισε να εκδίδεται μέχρι τις παραμονές του Γαλλογερμανικού πολέμου.

Μετέφρασε επίσης πολλά και εξαιρετικά μυθιστορηματικά και κοινωνικά λογοτεχνικά έργα της γαλλικής φιλολογίας.

Απεβίωσε το 1890 στο Μόντε Κάρλο όπου είχε πάει λόγω της πάσχουσας υγείας του.

## Πηγές
* 

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες εκδότες
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες μεταφραστές
Μαγούλα Ηλείας

Η **Μαγούλα** είναι χωριό και έδρα της ομώνυμης Τοπικής Κοινότητας του Νομού Ηλείας και βρίσκεται 15 χλμ. βορειοανατολικά της πόλης του Πύργου σε υψόμετρο 64 μέτρων. Διοικητικά ανήκει στην Δημοτική Ενότητα Ωλένης του Δήμου Πύργου και έχει 374 μόνιμους κατοίκους σύμφωνα με την απογραφή του 2011. Επίσης στην ομώνυμη Τοπική Κοινότητα ανήκει και ο οικισμός Κατσομαλιαραίικα.

## Δημογραφικά στοιχεία
Η εξέλιξη του μόνιμου πληθυσμού της έδρας της Τοπικής Κοινότητας τον 21ο αιώνα είναι η εξής:

## Φωτοθήκη

Image:Magoula-Ileias south.jpg|Μαγούλα Ηλείας - θέα προς το νότιο
Image:Magoula-Ileias north.jpg|Μαγούλα Ηλείας - θέα προς το βόρειο


## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μαγούλας Ηλείας, eetaa.gr. Ανακτήθηκε: 09/09/2016.
* Ε.Ε.Τ.Α.Α. - Διοικητικές μεταβολές Κοινότητας Μαγούλας Ηλείας, eetaa.gr. Ανακτήθηκε: 09/09/2016.

Κατηγορία:Χωριά της περιφερειακής ενότητας Ηλείας
Κατηγορία:Δήμος Ωλένης
Κατηγορία:Δήμος Πύργου
472 Ρώμη

Η **Ρώμη** (*Roma*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,92. Ανακαλύφθηκε το 1901 από τον Ιταλοαυστριακό αστρονόμο Λουίτζι Καρνέρα, που παρατηρούσε από τη Χαϊδελβέργη, και πήρε το όνομά της από τη Ρώμη.

## Φυσικά χαρακτηριστικά
Η μέση διάμετρος της Ρώμης υπολογίσθηκε σε 47,3 χιλιόμετρα (από δεδομένα του IRAS), ενώ η μάζα της εκτιμάται σε 111 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **S** (λιθώδης), ενώ το άλβεδό της είναι 0,214 (από δεδομένα του IRAS). Η Ρώμη περιστρέφεται γύρω από τον εαυτό της μία φορά κάθε 9 ώρες και 48 λεπτά. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ρωμη
Κατηγορία:Ρώμη
473 Νόλλι

Η **Νόλλι (Nolli)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1901 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, αλλά μετά χάθηκε (δεν έγινε δυνατό, δηλαδή, να υπολογισθεί η τροχιά της) και εντοπίσθηκε και πάλι το 1987. Η Νόλλι ανήκει στην Οικογένεια αστεροειδών της Ευνομίας. Τα φυσικά χαρακτηριστικά της είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Νολλι
474 Σύνεσις

Η **Σύνεσις (Prudentia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,6. Ανακαλύφθηκε το 1901 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Συνέσεως εκτιμάται σε 37,58 χιλιόμετρα (από δεδομένα του IRAS), ενώ η μάζα της σε 55,6 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,072 (από δεδομένα του IRAS). Είναι άγνωστο αν και με ποια περίοδο περιστρέφεται η Σύνεσις γύρω από τον εαυτό της. Η μέση θερμοκρασία στην επιφάνειά της εκτιμάται σε 95 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Συνεσις
Άλντο Μόρο

Ο **Άλντο Μόρο** (, 23 Σεπτεμβρίου 1916 - 9 Μαΐου 1978) ήταν Ιταλός πολιτικός και πρωθυπουργός της Ιταλίας από το 1963 - 1968 και από το 1974 - 1976. Γεννήθηκε στην πόλη Μάγκλι της επαρχίας του Λέτσε το 1916 και δολοφονήθηκε στην Ρώμη το 1978. Ήταν ένα από τα πιo σημαντικά μέλη των Χριστιανοδημοκρατών. Απήχθη στις 16 Μαρτίου 1978, από τις Ερυθρές Ταξιαρχίες (BR - *Brigate Rosse*), και δολοφονήθηκε μετά από 55 ημέρες αιχμαλωσίας.

## Πολιτική καριέρα
Ο Άλντο Μόρο σπούδασε νομικά στο Πανεπιστήμιο του Μπάρι όπου αργότερα έλαβε θέση τακτικού καθηγητή.Το 1941 αρχίζει την ενασχόλησή του με την πολιτική καθώς εκλέγεται πρόεδρος της Ομοσπονδίας των Καθολικών Φοιτητών του Πανεπιστημίου. Μετά από αρκετά χρόνια, κατά τα οποία ακολουθεί μια λαμπρή καριέρα ακαδημαϊκού, το 1946, ο Μόρο εκλέγεται μέλος της Συντακτικής Συνέλευσης που βοήθησε στη σύνταξη του νέου Ιταλικού Συντάγματος.Το 1948 εκλέγεται μέλος της Βουλής των Αντιπροσώπων όπου υπηρέτησε, ως μέλος, μέχρι το βίαιο θάνατό του το 1978. Κατά τη διάρκεια της δεκαετίας του 1970, ήταν ένας από τους σημαντικότερους πολιτικούς ηγέτες.
Ο αρχηγός του Ιταλικού Κομμουνιστικού Κόμματος, Ενρίκο Μπερλινγκουέρ, το οποίο είχε λάβει 34,4% των ψήφων στις εκλογές του Ιουνίου του 1976 , είχε προτείνει την συνεργασία μεταξύ των Κομμουνιστών και των Χριστιανοδημοκρατών τον αποκαλούμενο *[[Ιστορικός συμβιβασμός|ιστορικό συμβιβασμό]]*, σε μια περίοδο σοβαρής οικονομικής, κοινωνικής και πολιτικής κρίσης στην Ιταλία. Ο Μόρο τότε, ήταν ένας από εκείνους που βοήθησε να βρεθεί τρόπος ώστε να σχηματισθεί τελικά μια κυβέρνηση «εθνικής αλληλεγγύης», ως πρόεδρος των Χριστιανοδημοκρατών. Επικεφαλής της κοινοβουλευτικής συμμαχίας υπηρέτησε ως πρωθυπουργός της χώρας από το 1963 ως το 1968, και πάλι από το 1974 ως το 1976.

## Απαγωγή και δολοφονία

Στις 16 Μαρτίου 1978 οι Ερυθρές Ταξιαρχίες (ένοπλη οργάνωση κομμουνιστικών πεποιθήσεων) εκτελούν τους πέντε σωματοφύλακες του Μόρο και απαγάγουν τον ίδιο. Οι Ερυθρές Ταξιαρχίες ζητούν ως αντάλλαγμα για την απελευθέρωση του πολιτικού και πρώην πρωθυπουργού την απελευθέρωση όλων των ιδρυτικών μελών των Ερυθρών Ταξιαρχιών. Μετά από 54 ημέρες κράτησης ο Μόρο δολοφονήθηκε μέσα ή κοντά στη Ρώμη στις 9 Μαΐου 1978. Το πτώμα του βρέθηκε αργότερα την ίδια ημέρα σε ένα παρκαρισμένο αυτοκίνητο.

## Δείτε επίσης
*Θεωρίες συνωμοσίας για την απαγωγή και τη δολοφονία του Άλντο Μόρο

## Παραπομπές


## Πηγές-Συνδέσεις
* 
* εφ. "Το Βήμα": Όμηρός μας ο Αλντο Μόρο 

Κατηγορία:Πρωθυπουργοί της Ιταλίας
Κατηγορία:Δολοφονίες στην Ιταλία
Κατηγορία:Ιταλοί πολιτικοί του 20ού αιώνα

Κατηγορία:Δολοφονημένοι πολιτικοί
Μασσαγέτες

thumb|250px|right|Ο κόσμος σύμφωνα με τον Ηρόδοτο. Οι Μασσαγέτες κατοικούσαν σε μια τεράστια πεδιάδα στα ανατολικά της Κασπίας Θάλασσας, βόρεια του Αράξη.
Οι **Μασσαγέτες** ήταν ομοσπονδία αρχαίων νομαδικών Ιρανικών λαών. Κύρια πηγή για τα έθιμα και την ιστορία τους είναι το έργο του Ηροδότου. Το όνομά τους είναι συγγενικό με αυτό των Γετών και των Θυσσαγετών. Πολύ πιθανόν να ήταν μίξη θρακικών και ιρανικών ή και μογγολικών λαών. 

Η πρώτη αναφορά του Ηροδότου στους Μασσαγέτες, γίνεται μετά την περιγραφή της καθυπόταξης των Βαβυλωνίων στον Κύρο στο απόσπασμα των Ιστοριών του, [Κλειώ, 201]: *Αφού υπέταξε και αυτό το λαό ο Κύρος, θέλησε να υποτάξει και τους Μασσαγέτες. Λένε λοιπόν ότι αυτός ο λαός είναι μεγάλος και πολεμοχαρής και κατοικεί προς το μέρος της αυγής, εκεί που ανατέλλει ο ήλιος, πέρα από τον ποταμό Αράξη και έχει απέναντί του τους Ισσηδόνες. Υπάρχουν μερικοί που λένε πως αυτός ο λαός (μπορεί να) κατάγεται από τους Σκύθες*.

Ο Κύρος εκστράτευσε εναντίον τους και σκοτώθηκε σε μάχη με τον στρατό των Μασσαγετών, του οποίου ηγούνταν η Τόμυρις. 

## Ζωή και έθιμα των Μασσαγετών
Ο Ηρόδοτος αναφέρει ότι οι Μασσαγέτες ντύνονταν όπως οι Σκύθες και ζούσαν κατά τον ίδιο τρόπο. Πολεμούσαν έφιπποι και πεζή καθώς ήταν έμπειροι και στα δύο είδη μάχης. Εκτός από τόξα και ακόντια στη μάχη είχαν και τις "σαγάρεις", δίστομα τσεκούρια σκυθικού τύπου. Χρησιμοποιούσαν χαλκό για τις αιχμές των ακοντίων και των βελών καθώς και για τις σαγάρεις, και χρυσό για τα κράνη και τις ζώνες τους. Οι θώρακες των αλόγων ήταν φτιαγμένοι από χαλκό αλλά τα χαλινάρια, τα στόμια και τα στολίδια από χρυσό. Τα δύο αυτά μέταλλα ήταν αύθονα στην περιοχή τους, σε αντίθεση με το σίδηρο και τον άργυρο.

Κάθε άνδρας παντρευόταν μία μόνο γυναίκα, ίσχυε όμως "κοινοκτημοσύνη" των γυναικών. Όταν δηλαδή ένας άνδρας ήθελε μια γυναίκα, κρέμαγε τη φαρέτρα του στην άμαξά της και συνουσιαζόταν μαζί της χωρίς φόβο. Οι Μασσαγέτες δεν είχαν συγκεκριμένο όριο ηλικίας. Οι υπερβολικά γέροι θυσιαζόταν από τους συγγενείς τους, οι οποίοι αφού πρόσθεταν κι άλλα σφαχτά στη θυσία, έβραζαν τα κρέατα και τα έτρωγαν. Αυτός μάλιστα θεωρούνταν ένας ευτυχής θάνατος, σε αντίθεση με το "δυστυχή" θάνατο από κάποια νόσο. Αν κάποιος δηλαδή πέθαινε από μια αρρώστια, δεν τρωγόταν, αλλά θαβόταν. Κύρια τροφή των Μασσαγετών ήταν το κρέας από ζώα και ψάρια, καθώς δεν καλλιεργούσαν τη γη, ενώ προσφιλές τους ήταν και το γάλα. Λάτρευαν μόνο έναν θεό, τον Ήλιο, στον οποίο συνήθιζαν να θυσιάζουν άλογα.

## Παραπομπές


Κατηγορία:Λαοί της Σκυθίας
Κατηγορία:Αρχαίοι λαοί
Κατηγορία:Σατραπείες της Περσικής Αυτοκρατορίας
Νιτρομεθανικό οξύ

Το **νιτρομεθανικό οξύ** ή **νιτροφορμικό οξύ** είναι ένα νιτροαλκανικό οξύ με σύντομο συντακτικό τύπο O2NCOOH.

## Παραγωγή

### Με νίτρωση αλομεθανικών οξέων

Με επίδραση νιτρώδους αργύρου (AgNO2) σε αλομεθανικό οξύ (XCOOH) παράγεται νιτρομεθανικό οξύ:

\mathrm{XCOOH + AgNO_2 \xrightarrow{} O_2NCOOH + AgX \downarrow} 


### Με οξείδωση αμινομεθανικού οξέος

Με οξείδωση αμινομεθανικού οξέος με υπεροξείδιο του υδρογόνου (H2O2) ή υπεροξύ (RCO3H) παράγεται νιτρομεθανικό οξύ:

\mathrm{H_2NCOOH + 3H_2O_2 \xrightarrow{} O_2NCOOH + 4H_2O} ή
\mathrm{H_2NCOOH + 3RCO_3H \xrightarrow{} O_2NCOOH + 3RCOOH + H_2O} 


### Με καρβοξυλίωση νιτροαλαγονιδίων

Με καρβοξυλίωση με διοξείδιο του άνθρακα (CO) νιτροαλογονιδίων (O2NX), μέσω αλομαγνησιακών ενώσεων (αντιδραστήρια Grignard) παράγεται νιτρομεθανικό οξύ:

\mathrm{O_2NX + Mg \xrightarrow O_2NMgX \xrightarrow{+CO_2} O_2NCOOMgX \xrightarrow{+H_2O} O_2NCOOH + Mg(OH)X \downarrow} 


### Με υδρόλυση νιτροκυανίου

Με υδρόλυση νιτροκυανίου (O2NCN) σε όξινο περιβάλλον παράγεται νιτρομεθανικό οξύ:

\mathrm{O_2NCN + 2H_2O \xrightarrow{H^+} O_2NCOONH_4 \xrightarrow{HCl} O_2NCOOH + NH_4Cl} 


### Με οξείδωση 1,2-δινιτροαιθενίου, νιτρομεθανόλης-1 ή νιτρομεθανάλης

1. Με οξείδωση 1,2-δινιτροαιθένιου(O2NCH=CHNO2) παράγεται νιτρομεθανικό οξύ:

\mathrm{
3O_2NCH=CHNO_2 + 8KMnO_4 + 4H_2SO_4  \xrightarrow{} 6O_2NCOOH + 8MnO_2 + 4K_2SO_4 + 4H_2O}



2. Με οξείδωση νιτρομεθανόλης (O2NCH2OH) παράγεται νιτρομεθανικό οξύ:


\mathrm{
3O_2NCH_2OH + 4KMnO_4 + 2H_2SO_4 \xrightarrow{} 3O_2NCOOH + 4MnO_2 + 2K_2SO_4 + 5H_2O
}



3. Με οξείδωση νιτρομεθανάλης (O2NCHO) παράγεται νιτρομεθανικό οξύ:


\mathrm{
3O_2NCHO + 2KMnO_4 + H_2SO_4 \xrightarrow{} 3O_2NCOOH + 2MnO_2 + K_2SO_4 + H_2O
}



### Από νιτρομηλονικό οξύ

Από νιτρομηλονικό οξύ [HOOCCH(NO2)COOH] παράγεται νιτρομεθανικό οξύ:

\mathrm{
HOOCCH(NO_2)COOH \xrightarrow{\triangle} O_2NCOOH + CO_2 \uparrow}



## Παραπομπές και παρατηρήσεις


## Πηγές
* Ν. Αλεξάνδρου, *Γενική Οργανική Χημεία*, ΘΕΣΣΑΛΟΝΙΚΗ 1985
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Πολυχρόνη Σ. Καραγκιοζίδη: Ονοματολογία οργανικών ενώσεων, Θεσσαλονίκη 1991, Έκδοση Β΄.
* Ν. Αλεξάνδρου, Α. Βάρβογλη, Δ. Νικολαΐδη: Χημεία Ετεροκυκλικών Ενώσεων, Θεσσαλονίκη 1985, Έκδοση Β΄.
* Δ. Νικολαΐδη: Ειδικά κεφάλαια Οργανικής Χημεία, Θεσσαλονίκη 1983.

Κατηγορία:Καρβονικά οξέα
Κατηγορία:Νιτροαλκανικά οξέα
Γενί Τζαμί

Η ονομασία **Γενί Τζαμί** μπορεί να αναφέρεται σε:

*στα τζαμιά: (τουρ. **Yeni Cami**, νέο τζαμί):

** Το Γενί Τζαμί (Κωνσταντινούπολη) 
** Το Γενί Τζαμί Θεσσαλονίκης
** Το Γενί Τζαμί Κομοτηνής
** Το Γενί Τζαμί (Μυτιλήνη)

*στη συνοικία Γενί Τζαμί της Λευκωσίας
Τζουζέπε Γκαριμπάλντι

Ο **Τζουζέππε Γκαριμπάλντι** (παλαιότερα και *Ιωσήφ Γαριβάλδης*, ιταλ. *Giuseppe Garibaldi*, 4 Ιουλίου 1807 - 2 Ιουνίου 1882) ήταν σημαντική στρατιωτική και πολιτική φυσιογνωμία της Ιταλίας, καθώς και ήρωας του Ιταλικού πολέμου της Ανεξαρτησίας (Risorgimento). Συμμετείχε επίσης στον Εμφύλιο Πόλεμο της Ουρουγουάης στο πλευρό του Κόμματος Κολοράντο, το οποίο και επικράτησε. Έχει λάβει το προσωνύμιο του "Ήρωα των Δύο Κόσμων" για τη συμμετοχή του στους δύο αυτούς πολέμους, ενώ για τους Ιταλούς θεωρείται εθνικός ήρωας.

## Βιογραφία
Ο Τζουζέππε Γκαριμπάλντι γεννήθηκε στις 4 Ιουλίου 1807 στη Νίκαια της Γαλλίας. Από νεαρή σχετικά ηλικία συμμετείχε στην οργάνωση του επαναστάτη Τζουζέππε Ματσίνι "Νέα Ιταλία", που είχε ως απώτερο σκοπό την ένωση της Ιταλίας. Αργότερα, συνάντησε τον Ματσίνι στη Γενεύη, ενώ ύστερα, εντάχθηκε στο κόμμα των Καρμπονάρι. Τον Φεβρουάριο του 1834, συμμετείχε μαζί με τους Καρμπονάρι σε μια αποτυχημένη επανάσταση στο Πεδεμόντιο. Ο Γκαριμπάλντι ταξίδεψε αρχικά στην Τυνησία, ενώ αργότερα ταξίδεψε στη Βραζιλία, όπου συμμετείχε στον αγώνα για ανεξαρτησία της επαρχίας Ρίο Γκράντε ντο Σουλ. Εκεί γνώρισε την Άννα Ριμπέιρο ντα Σίλβα, την οποία και παντρεύτηκε το 1842. Το 1841, το ζευγάρι μετακόμισε στο Μοντεβιδέο της Ουρουγουάης, όπου και παντρεύτηκαν εκεί, ενώ απέκτησαν και τέσσερα παιδιά. Εκεί, συμμετείχε στον εμφύλιο πόλεμο της Ουρουγουάης με το κόμμα των Κολοράντο, οι οποίου και νίκησαν. Με την εκλογή του Πάπα Πίου Θ΄, η οποία προκάλεσε αίσθημα εθνικής υπερηφάνειας στους Ιταλούς πατριώτες, ο οποίος και έχρισε τον Γκαριμπάλντι ως νούντσιο στο Ρίο ντε Τζανέιρο, και με το ξέσπασμα επανάστασης στο Παλέρμο το 1848, ο Γκαριμπάλντι αναχώρησε για την Ιταλία. Αν και ο πρώτος πόλεμος για την Ανεξαρτησία απέναντι στην Αυστριακή Αυτοκρατορία ήταν ανεπιτυχής, ο δεύτερος πόλεμος στέφθηκε με επιτυχία και προκάλεσε την δημιουργία του Βασιλείου της Ιταλίας. Στον Δεύτερο Πόλεμο της Ανεξαρτησίας, ο Τζουζέππε Γκαριμπάλντι συμμετείχε με τους Καρμπονάρι αλλά και με το εθελοντικό σώμα που δημιούργησε, γνωστό ως "Κυνηγοί των Άλπεων", με το οποίο και νίκησε τους Αυστριακούς στο Βαρέζε και στο Κόμο. Σε συνάντησή του το 1860 με τον βασιλιά Βίκτωρα Εμμανουήλ Β΄, ο Γκαριμπάλντι τον αναγνώρισε ως βασιλιά. Ο Γκαριμπάλντι διετέλεσε επίσης βουλευτής στο Ιταλικό Κοινοβούλιο. Ο Τζουζέππε Γκαριμπάλντι πέθανε στις 2 Ιουνίου 1882 στο νησί Καπρέρα, κοντά στη Σαρδηνία, σε ηλικία 74 ετών.

## Δείτε επίσης
Ριτσιότι Γκαριμπάλντι
## Παραπομπές


## Βιβλιογραφία
Bent, James Theodore, **, Λονδίνο: Longmans, Green & Co, 1882.
 

Κατηγορία:Ιταλοί στρατιωτικοί
Κατηγορία:Ιστορία της Ιταλίας
Κατηγορία:Καρμπονάροι
Θυσσαγέτες

Οι **Θυσσαγέτες** ήταν αρχαίος λαός της στέπας που αναφέρεται από τον Ηρόδοτο ότι κατοικούσε στο βορειο-ανατολικό τμήμα της Σκυθίας.

Ο Ηρόδοτος σημειώνει ότι επρόκειτο για έναν πολυπληθή λαό με ιδιαίτερα χαρακτηριστικά και κύριο μέσο επιβίωσης και προσπορισμού το κυνήγι. Μπορούσε κάποιος να τους συναντήσει μετά από πορεία επτά ημερών, κινούμενος βόρεια μετά την έρημο των Βουδίνων.

## Δείτε επίσης
* Γέτες
* Μασσαγέτες

## Παραπομπές


Κατηγορία:Αρχαίοι λαοί
Κατηγορία:Λαοί της Σκυθίας
475 Όκλλο

Ο **Όκλλο (Ocllo)** είναι σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,88. Ανακαλύφθηκε το 1901 από τον Αμερικανό αστρονόμο Ντελίλ Στιούαρτ, που παρατηρούσε από τον αστρονομικό σταθμό του Αστεροσκοπείου του Χάρβαρντ στην Αρεκίπα του Περού. Η πολύ ελλειπτική τροχιά του τον φέρνει κατά το περιήλιό του σε μικρότερη απόσταση από τον Ήλιο από όσο είναι η απόσταση του πλανήτη Άρη από τον Ήλιο.

## Φυσικά χαρακτηριστικά
Η μέση διάμετρος του Όκλλο εκτιμάται σε 31 χιλιόμετρα, ενώ η μάζα του σε 31,2 τρισεκατομμύρια τόνους για μέση πυκνότητα 2 gr/cm³. Ο φασματικός τύπος του είναι άγνωστος, ενώ το άλβεδό του 0,032. Είναι άγνωστο αν και με ποια περίοδο περιστρέφεται ο Όκλλο γύρω από τον εαυτό του. Η μέση θερμοκρασία στην επιφάνειά του εκτιμάται σε 100 ως 95 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Οκλλο
476 Χέντουιγκ

Ο **Χέντουιγκ (Hedwig)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,55. Ανακαλύφθηκε το 1901 από τον Ιταλοαυστριακό αστρονόμο Λουίτζι Καρνέρα, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος του Χέντουιγκ εκτιμάται σε 116,8 χιλιόμετρα (από δεδομένα του IRAS), ενώ η μάζα του σε 1,67 τετράκις εκατομμύριο τόνους για μέση πυκνότητα 2 gr/cm³. Ο φασματικός τύπος του είναι **P** ή **T** (κατά Tholen), ή **Χ** (κατά SMASSII), ενώ το άλβεδό του είναι 0,049 (από δεδομένα του IRAS). Ο Χέντουιγκ περιστρέφεται γύρω από τον εαυτό του μία φορά κάθε 27 ώρες και 20 λεπτά, μία πολύ αργή περιστροφή για αστεροειδή. Η μέση θερμοκρασία στην επιφάνειά του εκτιμάται σε 100 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Χεντουιγκ
477 Ιταλία

Η **Ιταλία (Italia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,25. Ανακαλύφθηκε το 1901 από τον Ιταλοαυστριακό αστρονόμο Λουίτζι Καρνέρα, που παρατηρούσε από τη Χαϊδελβέργη, και πήρε το όνομά της από τη γνωστή ομώνυμη χώρα.

## Φυσικά χαρακτηριστικά
Η μέση διάμετρος της Ιταλίας εκτιμήθηκε σε 22,51 χιλιόμετρα (από δεδομένα του IRAS), ενώ η μάζα της σε 11,9 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **S** (λιθώδης) ή **T/B**, ενώ το άλβεδό της είναι 0,277 (από δεδομένα του IRAS). Είναι άγνωστο αν και με ποια περίοδο περιστρέφεται η Ιταλία γύρω από τον εαυτό της. Η μέση θερμοκρασία στην επιφάνειά της εκτιμάται σε 105 ως 100 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ιταλια
Κατηγορία:Ιταλία
Γανόδερμα

Το **Γανόδερμα το λαμπερό** (*Ganoderma lucidum*) είναι λευκός βασιδιομύκητας (basidiomycete macrofungus), που ανήκει στην οικογένεια μυκήτων Polyporacea. Έχει χρησιμοποιηθεί ευρέως ως «το μανιτάρι της αθανασίας» στην Κίνα, την Ιαπωνία, την Κορέα και άλλες ασιατικές χώρες εδώ και 2000 χρόνια.

Το Γανόδερμα Λούτσιντουμ χρησιμοποιείται στην Μυκοθεραπεία ενώ, παράλληλα, αποτελεί ένα από τα πιο ευρέως μελετημένα μανιτάρια.

## Ετυμολογία ονομασίας
Το όνομα *Γανόδερμα* προκύπτει από το Ελληνικό *γανός* ("γυαλισμένος", "λαμπερός") και την λέξη *δέρμα*.

## Προσαρμογόνο βότανο
Τα προσαρμογόνα βότανα παρέχουν αυτό ακριβώς που χρειάζεται το σώμα εκείνη τη στιγμή. Για παράδειγμα, ένα προσαρμογόνο βότανο κατάλληλο για την αρτηριακή πίεση μειώνει τα επίπεδα της αρτηριακής πίεσης σε υπερτασικούς, ενώ μπορεί επίσης να αυξήσει τη χαμηλή πίεση του αίματος.   Ομοίως, ένα προσαρμογόνο βότανο κατάλληλο για την αντιμετώπιση των επιπέδων της χοληστερόλης, μπορεί να αυξήσει την καλή χοληστερόλη (HDL-C),  χωρίς να αυξήσει και την κακή (LDL-C).

Το Ganoderma Lucidum έχει λανθασμένα χαρακτηριστεί προσαρμογόνο βότανο. Το Ganoderma Lucidum, δεν είναι βότανο μιας και ανήκει στο βασίλειο των μυκήτων, όπως και η κατηγορία προσαρμογόνα βότανα δεν έχει αρκετή επιστημονική βιβλιογραφία που να υποστηρίζει τις ιδιότητές της.

## Δραστικά συστατικά
Αποτελείται κυρίως από  τριτερπενοειδή (γανοντερικό οξύ, λουσιντεμικό οξύ, μεθυλο-γανοντερικό οξύ), πολυσακχαρίτες (GLP-(L) 1, GLP-(L) 2), νουκλεοτίδια, στερόλες (εργοστερόλη, υπεροξείδιο εργοστερόλης κ.α.), στεροειδή, λιπαρά οξέα, πρωτεΐνες / πεπτίδια και ιχνοστοιχεία. Μελέτες έδειξαν ότι οι υδατοδιαλυτοί πολυσακχαρίτες και ειδικά οι β-D-γλυκάνες είναι τα πιο δραστικά συστατικά.

Το υπεροξείδιο της δισμουτάσης (Superoxide Dismutase ή SOD) είναι ένα σημαντικό δραστικό συστατικό που περιέχει το βότανο Γανόδερμα. Το SOD είναι ένα ένζυμο που βρίσκεται στον άνθρωπο και σε άλλα ζώα. Δρα μετατρέποντας τις ελεύθερες ρίζες οξυγόνου σε μοριακό οξυγόνο ή σε υπεροξείδιο του υδρογόνου.

## Καρκίνος
Το Γανόδερμα Λούσιντουμ αποτελεί ένα από τα πιο ευρέως μελετημένα φαρμακευτικά μανιτάρια και ένας αυξανόμενος αριθμός μελετών δείχνει ότι αποτελεί μία δυνητική πηγή αντικαρκινικών παραγόντων. 

Το 2012, πιλοτική μελέτη σε γυναίκες με καρκίνο του μαστού που υποβάλλονται σε ορμονοθεραπεία, έδειξε ότι το μανιτάρι Γανόδερμα Λούσιντουμ ίσως δρα ευεργετικά στην σχετιζόμενη με τον καρκίνο κόπωση και στην ποιότητα ζωής των ασθενών. Επιπρόσθετα, παρατηρήθηκαν βελτιώσεις στην συναισθηματική λειτουργία των ασθενών, το οποίο υποδηλώνει ότι το Γανόδερμα Λούτσιντουμ έχει μία θέση στην αντιμετώπιση της κατάθλιψης σε ασθενείς που η θεραπεία με τα παραδοσιακά αντικαταθλιπτικά δεν είναι εφικτή. 

## Παραπομπές


* 

Κατηγορία:Αγαρικομύκητες
Πρωτάθλημα πετοσφαίρισης Α1 εθνικής κατηγορίας ανδρών 2005-2006

Το πρωτάθλημα βόλεϊ ανδρών της περιόδου 2005–06, ήταν η δέκατη έκτη διοργάνωση από την καθιέρωση της Α1 Εθνικής και το 38ο συνολικά εθνικό πρωτάθλημα. Οι ομάδες που ξεχώρησαν από τις άλλες ήταν ο Παναθηναϊκός και ο Ηρακλής. Ο Παναθηναϊκός γνωρίζοντας μόνο δύο ήττες, από μία σε κανονική περίοδο και πλέι οφ, κατέκτησε τον τίτλο του πρωταθλητή για δεύτερη φορά μέσα σε τρία χρόνια και για 18η συνολικά. Ο Πανερυθραϊκός και η ΑΕ Νίκαιας υποβιβάστηκαν στην Α2.

## Κανονική περίοδος
### Βαθμολογία

### Αποτελέσματα

## Play out
Τα πλέι άουτ διεξήχθησαν σε έναν όμιλο με εντός-εκτός έδρας αγώνες, με τις τρεις ομάδες που κατέλαβαν τις θέσεις 9-11 στην κανονική περίοδο. Οι ομάδες μετέφεραν τους βαθμούς τους από την κανονική περίοδο. Ο Πανελλήνιος μετέφερε 21 βαθμούς, ο Εθνικός 20 και ο Πανερυθραϊκός 15. Ο τελευταίος του ομίλου Πανερυθραϊκός υποβιβάστηκε στην Α2.

### Βαθμολογία

### Αποτελέσματα

## Play off
Ο Παναθηναϊκός κατέκτησε για πρώτη φορά μετά από 10 χρόνια την 1η θέση στην κανονική περίοδο, και κατ' επέκταση το πλεονέκτημα έδρας μέχρι το τέλος των πλέι οφ, κάτι που εκμεταλλεύτηκε κατακτώντας το πρωτάθλημα με 3-1 νίκες στον τελικό των πλέι οφ. Ο Παναθηναϊκός μαζί με τους Ηρακλή και Ολυμπιακό εξασφάλισαν τη συμμετοχή τους στο Τσάμπιονς Λιγκ της περιόδου 2006-2007, ο ΠΑΟΚ στο Top Teams Cup, και το Παγκράτι στο CEV Cup.
### Προημιτελικοί
#### <u>(1) Παναθηναϊκός</u> − (8) Ορεστιάδα (2–0)

#### <u>(2) Ηρακλής</u> − (7) Λαμία (2–0)

#### <u>(3) Ολυμπιακός</u> − (6) Παγκράτι (2–0)

#### <u>(4) ΠΑΟΚ</u> − (5) Ε.Α. Πατρών (2–1)

### Θέσεις 5–8
#### <u>(5) Ε.Α. Πατρών</u> − (8) Ορεστιάδα (2–0)

#### <u>(6) Παγκράτι</u> − (7) Λαμία (2–0)

### Θέσεις 5–6
#### (5) Ε.Α. Πατρών − <u>(6) Παγκράτι</u> (0–2)

### Ημιτελικοί
#### <u>(1) Παναθηναϊκός</u> − (4) ΠΑΟΚ (3–0)

#### <u>(2) Ηρακλής</u> − (3) Ολυμπιακός (3–2)

### Μεγάλος τελικός
#### <u>(1) Παναθηναϊκός</u> − (2) Ηρακλής (3–1)

## Τελική κατάταξη

## Εξωτερικοί σύνδεσμοι
*Galanis Sports Data
*Τελική βαθμολογία Galanis Sports Data
*Αποτελέσματα κανονικής περιόδου Αρχείο ιστότοπου sport.gr
*Αποτελέσματα play off και play out Αρχείο ιστότοπου sport.gr



2005 2006
Κατηγορία:Πετοσφαίριση το 2005
Κατηγορία:Πετοσφαίριση το 2006
Θησαυρός της Νάξου (1926)

εναλλ.="Θησαυρός" από τη Νάξο, 1926. Χρονολογία απόκρυψης: περί το 150 π.Χ. Σύνθεση: 72 αργυρές υποδιαιρέσεις και 2 χάλκινες κοπές σε πήλινο αγγείο. Νομισματικό Μουσείο, Αθήνα.|μικρογραφία|431x431εσ|"Θησαυρός" από τη Νάξο, 1926. Χρονολογία απόκρυψης: περί το 150 π.Χ. Σύνθεση: 72 αργυρές υποδιαιρέσεις και 2 χάλκινες κοπές σε πήλινο αγγείο. Νομισματικό Μουσείο, Αθήνα.
Με την ονομασία **Θησαυρός της Νάξου (1926)** φέρεται ένα σύνολο αρχαίων ελληνικών νομισμάτων που βρέθηκε σ΄ ένα αγρόκτημα στη Νάξο το 1926, εξ ου και η ονομασία του.

Ο Θησαυρός αυτός περιλαμβάνει 72 αργυρά νομίσματα και 2 χάλκινα. Εξ αυτών τα 31 νομίσματα είναι ασημένια τετράδραχμα των Αθηνών και τα υπόλοιπα, είναι νομίσματα της Νάξου, της Ρόδου και της Άνδρου. Κατά τους νομισματολόγους όλα τα νομίσματα του θησαυρού της Νάξου ανάγονται στη κατηγορία της «νέας τεχνοτροπίας» των αρχαίων τετραδράχμων με προσδιοριζόμενη χρονολογία απόκρυψής του περί το 150 π.Χ..
Τα τετράδραχμα των Αθηνών φέρουν τα ονόματα των Λυσάνδρου και Γλαύκου που ήταν άρχοντες της Αθήνας το 159-158 π.Χ. από τα οποία και προσδιορίζεται μετά βεβαιότητας τόσο η χρονολόγησή τους  όσο και η απόκρυψή τους.

Ιδιαίτερο νομισματικό ενδιαφέρον παρουσιάζουν οι δραχμές της Νάξου στις οποίες παρίσταται ο αγένειος Διόνυσος, ο κατ΄  εξοχήν τιμώμενος θεός της΄ Νάξου, φέρων κρατήρα, καλούμενα εξ αυτού «κρατηφόρες» με το χαρακτηριστικό υστερόσημο «παράσταση σταφυλιού» που αποτελεί απόδειξη της νεότερης χρησιμοποίησης αυτών των νομισμάτων. Οι δε ροδιακές δραχμές του θησαυρού, οι  καλούμενες από τους νομισματολόγους "πλινθοφορικές" παρουσιάζουν την ακτινοστεφή κεφαλή του Απόλλωνα -  Ηλίου και το ρόδο (τριαντάφυλλο).

Εκ των παραπάνω προσδιορίζεται το ανεπτυγμένο εμπόριο της εποχής εκείνης μεταξύ Αθήνας,  Νάξου, Άνδρου και Ρόδου των οποίων τα νομίσματα συναλλάσσονταν από κοινού.
Ο Θησαυρός αυτός φέρονταν εντός αγγείου και αποκαλύφθηκε κοντά σε αρχαίο ιερό απ΄ όπου και χαρακτηρίστηκε «εγκαταλειμμένος» ή «ιερός θησαυρός». 
Σήμερα βρίσκεται στο Νομισματικό Μουσείο Αθηνών και περιλαμβάνεται στη  κύρια σειρά θησαυρών νομισμάτων  που εκθέτονται μόνιμα ως αντιπροσωπευτικός του είδους του, έναντι πολλών άλλων που η έκθεσή τους είναι περιοδική.

## Συλλογή εικόνων

Αρχείο:Athens Αθήναι (3543428164).jpg|
Αρχείο:Rhodes Ρόδος (3543432602).jpg|

## Πηγές
* "Σημειώσεις ξενάγησης Νομισματικού Μουσείου Αθηνών 2010.

## Εξωτερικοί σύνδεσμοι
* «ο θησαυρός της Νάξου σε νομίσματα» από orinosaxotis.blogspot.gr. Δημοσιεύθηκε 11/07/2017. Αρχειοθετήθηκε 14/03/2018. Ανακτήθηκε 14/03/2018.

Κατηγορία:Θησαυροί νομισμάτων
Κατηγορία:Αρχαιολογικά ευρήματα στη Νάξο
Κατηγορία:1926
Βόρειος Οδικός Άξονας Κρήτης

Η ονομασία **Βόρειος Οδικός Άξονας Κρήτης** (**ΒΟΑΚ**) αναφέρεται σε δύο οδούς στην Κρήτη:

* Στην Εθνική Οδό 90, η οποία ξεκινά από το Καστέλλι Κισσάμου και καταλήγει στην Σητεία.
* Στον υπό κατασκευή Αυτοκινητόδρομο 90, ο οποίος πρόκειται για αναβάθμιση της παραπάνω Εθνικής Οδού.
Νοτς Κάουντι

Η **Νοτς Κάουντι** (αγγλικά: *Notts County*) είναι αγγλική ποδοσφαιρική ομάδα. Η Νοτς Κάουντι είναι η παλαιότερη επαγγελματική ομάδα έχοντας ιδρυθεί στις 28 Νοεμβρίου του 1862 (παλαιότερη είναι η μη επαγγελματική Σέφιλντ ΦΚ ιδρυμένη το 1857). Έδρα της είναι το Μίντοου Λέιν όπου έχει χωρητικότητα 19.139 θέσεις το οποίο βρίσκεται στο  Νότιγχαμ.

## Ιστορία
Οι ιδρυτές της ομάδας ήταν οι Αρκραιτ και Ντίγκιν. Τη Δεκαετία του 1880 ήταν από τις καλύτερες ομάδες της Αγγλίας. Η παλιά της έδρα από το 1883 μέχρι το 1910 ήταν το Τρεντ Μπριτζ όπου αργότερα μετατράπηκε σε γήπεδο του Κρίκετ. Από το 1910 και μετά έχει για έδρα της το Μέντοου Λείν. Το Ψευδώνυμο της Ομάδας είναι *The Magpies*.

## Επιτυχίες
Η πρώτη επιτυχία της ομάδας ήταν το 1888 όπου έφτασε μέχρι τα Ημιτελικά του Κυπέλλου Αγγλίας χάνοντας από την Μπλάκμπερν Ρόβερς με 3-1. Το 1894 κατέκτησε το πρώτο και το μοναδικό της Κύπελλο Αγγλίας νικώντας την Μπόλτον Γουόντερερς με 4-1. Το 1900 τερμάτισαν 3οι και ανέβηκαν για πρώτη φορά στη Λιγκ Ουάν όπου έμειναν μέχρι το 1912-1913. Η Μεγαλύτερη θεαματικότητα της Νοτς ήταν 40.000 θεατές το 1955 ενάντια στην Αγγλική Γιορκ Σίτι. Η μεγαλύτερη της νίκη ήταν στο Κύπελλο F.A.Cup που νίκησε την Τότεναμ Χότσπουρ με 1-0 εντός έδρας και 2-1 εκτός, αλλά και το 1994 που τη νίκησε με 3-0 για το Κόκα-Κόλα Καπ. Το 1995-1996 η Νοτς άλλαξε σελίδα, παίρνοντας το Πρωτάθλημα της Λιγκ Ουάν. Από τότε μέχρι σήμερα έχει κάνει μεγάλες επιτυχίες.Τελευταία φορά που αγωνίστηκε στην Premier League ήταν την σεζόν 1991-92.

## Παραπομπές


## Πηγές
Η Ιστορία της Νότς Κάουντι στα Αγγλικά

## Εξωτερικοί σύνδεσμοι

* 

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1862
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1862
Ουνμπίπιο

Το **Ουνμπιμπίλιο** ή **Unbibilium** είναι το προσωρινό όνομα που έχει δοθεί από την IUPAC για το υποθετικό χημικό στοιχείο με ατομικό αριθμό 122 και προσωρινό χημικό σύμβολο Ubb. Το 2008 προβλήθηκε ο ισχυρισμός ότι έχουν ανακαλυφθεί στο φυσικό θόριο δείγματα, αλλά ο ισχυρισμός αυτός καταρρίφθηκε από την πρόσφατη επανάληψη του πειράματος με χρήση ακριβέστερων τεχνικών.

## Παραπομπές


Κατηγορία:Χημικά στοιχεία
Πρωτάθλημα καλαθοσφαίρισης Α2 εθνικής κατηγορίας ανδρών 2009-2010

**Α2 Ανδρών 2009-2010**

Η πρώτη φάση της διοργάνωσης διήρκεσε από τις 17 Οκτωβρίου 2009 έως τις 31 Ιανουαρίου 2010. Η δεύτερη φάση ξεκίνησε στις 5 Φεβρουαρίου και ολοκληρώθηκε στις 29 Μαΐου 2010. Πρωταθλήτρια της κατηγορίας αναδείχτηκε η ομάδα του Π.Ο. Ίκαρος Έσπερος Καλλιθέας για πρώτη φορά στην ιστορία του.


20px|Α2 **Βαθμολογία** 20px|Α2





**Στοιχεία**
*Πρωταθλητής της χρονιάς αναδείχτηκε ο Π.Ο. Ίκαρος Έσπερος Καλλιθέας, ο οποίος προέκυψε από τη συγχώνευση το προηγούμενο καλοκαίρι δύο παλαιότερων συλλόγων, του Ικάρου Νέας Σμύρνης και του Εσπέρου Καλλιθέας. Παράλληλα σφράγισε την άνοδό της στην κορυφαία κατηγορία του ελληνικού πρωταθλήματος.
*Την άνοδο του στην Α1 Κατηγορία εξασφάλισε επίσης η ομάδα του Ηρακλή Θεσσαλονίκης.
*Τον υποβιβασμό στη Β' Εθνική Κατηγορία γνώρισαν οι ομάδες: Αιγάλεω Α.Ο., Ο.Φ.Η. και ο άτυχος τετραπλής ισοβαθμίας Γ.Σ. Ερμής Περάματος.
*Η ομάδα της Ξάνθης αποσύρθηκε λόγω οικονομικών προβλημάτων από το πρωτάθλημα της επόμενης περιόδου. Παρέδωσε το ΑΦΜ της στον Κόροιβο Αμαλιάδας (ομάδα Γ' εθνικής το 2009-10), ο οποίος έλαβε τη θέση της στο πρωτάθλημα της επόμενης περιόδου.
*Οι ομάδες της Δάφνης και του Αμύντα συγχωνεύτηκαν, κι έτσι στο επόμενο πρωτάθλημα αγωνίστηκε ο νέος σύλλογος Α.Ο. Αμύντας Δάφνης - Υμηττού. Η θέση που έμεινε κενή, καλύφθηκε από την πρώτη επιλαχούσα ομάδα της Β' εθνικής 2009-10, τον Πανερυθραϊκό.

**Παραπομπές**


**Εξωτερικοί σύνδεσμοι**
*Βαθμολογία Α2 Ανδρών 2009-10 στην επίσημη ιστοσελίδα της ΕΟΚ.
*Αποτελέσματα Α2 Ανδρών 2009-10 στην επίσημη ιστοσελίδα της ΕΟΚ.



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 2009 2010
Πρωταθλημα Ελλαδος Α2 Ανδρων 2009 2010
Λεφ Σεστόφ

Ο **Λεφ (Λέων) Ισαάκοβιτς Σεστόφ** (ρωσικά Лев Исаакович Шестов, προφορά στα ρωσικά: [lʲef ɪsɐˈakəvʲɪt͡ɕ ʂɨˈstof], Κίεβο 13 Φεβρουαρίου 1866 - Παρίσι 20 Νοεμβρίου 1938), ήταν υπαρξιστής φιλόσοφος ουκρανο-εβραϊκής καταγωγής.
 
Ο Σεστόφ, ο οποίος θεωρείται ο κορυφαίος εκπρόσωπος του θρησκευτικού υπαρξισμού στη Ρωσία, σπούδασε στη Μόσχα και αργότερα έζησε στην Αγία Πετρούπολη μέχρι τη ρωσική επανάσταση, μετά την οποία αυτοεξορίστηκε στη Γαλλία όπου και πέρασε το υπόλοιπο του βίου του.

Κατηγορία:Ρώσοι φιλόσοφοι
Κατηγορία:Ουκρανοί φιλόσοφοι
Κατηγορία:Υπαρξιστές
Κατηγορία:Φιλόσοφοι του 19ου αιώνα
Κατηγορία:Φιλόσοφοι του 20ού αιώνα
Νάσιοναλ Λιγκ (κατηγορία)

Η **Νάσιοναλ Λιγκ** (αγγλικά: *National League*, πρώην «Κόνφερενς Πρέμιερ», αγγλικά: *Conference Premier*) είναι η 5η και τελευταία εθνική κατηγορία ποδοσφαίρου της Αγγλίας. Βρίσκεται στο επίπεδο 5 του συστήματος ποδοσφαιρικών πρωταθλημάτων Αγγλίας. Αναφέρεται και ως *Vanarama National League* για εμπορικούς λόγους. Αποτελεί την κορυφαία κατηγορία της διοργάνωσης Νάσιοναλ Λιγκ. Σε αυτή αγωνίζονται 24 σωματεία.

## Άνοδος και υποβιβασμός
Η 1η ομάδα προβιβάζεται απευθείας στην Φούτμπολ Λιγκ Του, ενώ οι ομάδες από την θέση 2 έως 5 μπαίνουν σε διαδικασία πλέι οφ με διπλούς ημιτελικούς και τους νικητές να αγωνίζονται σε τελικό στο Γουέμπλεϊ με έπαθλο το δεύτερο και τελευταίο εισιτήριο του προβιβασμού.

Οι 2 τελευταίες ομάδες υποβιβάζονται στις Νάσιοναλ Λιγκ Νορθ και Σάουθ.

## Δείτε επίσης
* Φούτμπολ Κόνφερενς

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές διοργανώσεις Αγγλίας
Κύπελλο Ελλάδας πετοσφαίρισης ανδρών 2004-2005

Το **[[Κύπελλο Ελλάδας πετοσφαίρισης ανδρών]]** για την περίοδο 2004-05 πραγματοποιήθηκε σε μορφή Φάιναλ–8, και έλαβε χώρα στο Ρέθυμνο 31 Μαρτίου με 3 Απριλίου του 2005. Στην τελική φάση έλαβαν μέρος οι ομάδες που κατέλαβαν τις 7 πρώτες θέσεις στην κανονική περίοδο του πρωταθλήματος καθώς και η οικοδέσποινα του θεσμού Ο.ΠΕ. Ρεθύμνου, που υποβιβάστηκε. Νικήτρια αναδείχτηκε η ομάδα του Ηρακλή Θεσσαλονίκης, ενώ Πολυτιμότερος Παίκτης (ΜVP) της διοργάνωσης αναδείχτηκε ο Μάριος Γκιούρδας.

## Φάιναλ-8, Ρέθυμνο
### Προημιτελικοί
31 Μαρτίου 2005

### Ημιτελικοί
2 Απριλίου 2005

### Τελικός
Ο τελικός διεξήχθη στις 3 Απριλίου 2005 στο Ρέθυμνο, στο Γυμναστήριο «Μελίνα Μερκούρη». Ο Ηρακλής επεκράτησε με 3−0 του Ολυμπιακού και κατέκτησε το 4ο κυπελλο στην ιστορία του.

* **MVP:** 20px Μάριος Γκιούρδας (Ηρακλής)
* **Διαιτητές:** Καραμπέτσος, Λέκκας.
* **Συνθέσεις:
****22px Ηρακλής** ([[Αλέκος Λεώνης|Λεώνης]]): [[Μάριος Γκιούρδας|Γκιούρδας]] 14π., [[Τομ Χοφ|Χοφ]] 5, [[Αντρέι Κράβαρικ|Κράβαρικ]] 7, [[Κλέιτον Στάνλεϊ|Στάνλεϊ]] 14, [[Θεόδωρος Μπάεφ|Μπάεφ]] 13, Μπολ 5, Μπρουκς (λ. – 54% υπ.), Ιωαννίδης, Μπαρμπούδης.
**** Πειραιώς''' (Κουέγιο): Χριστοφιδέλης 2, Μιλίνκοβιτς 15, Ντιρσέου 12, Κουρνέτας 3, Χατζηαντωνίου 5, Τσακιρόπουλος 6 / Δημητρακόπουλος (λ. – 45% υπ.), Κοτσιλιάνος, Ντράγκοβιτς 2, Αλεξανδρόπουλος.


## Παραπομπές


## Εξωτερικοί σύνδεσμοι - Πηγές
* Κύπελλο Ελλάδας Ανδρών 2005 - Φάιναλ-8 greekvolley.eu 
*  Όλοι οι τελικοί του Κυπέλλου Ανδρών έως το 2019 www.volleynews.gr 



2004 2005
Κυπελλο Ελλαδας Πετοσφαιρισης Ανδρων 2004 2005
Κυπελλο Ελλαδας Πετοσφαιρισης Ανδρων 2004 2005